Video’s: KZN brand oor ZumaDie betogers is glo vies omdat oudpres. Jacob Zuma in hegtenis geneem is (Foto: Skermskoot) Chaos het Vrydag op verskeie snelweë en paaie in KwaZulu-Natal geheers toe sogenaamde Zuma-ondersteuners in groot getalle na dié paaie opgeruk en amok gemaak het. Grootskaalse verkeersontwrigtings is veroorsaak en talle voertuie beskadig. Openbare infrastruktuur ter waarde van miljoene rande is ook beskadig. Lennox Mabaso, woordvoerder van die provinsiale regering van KwaZulu-Natal, sê groot groepe betogers het oor die hele provinsie groot paaie en snelweë, waaronder die N2 en N3, geteiken. Die M7, wat ŉ gewilde roete vir vragte na die hawe van Durban en ander provinsiale en munisipale gebiede is, is ook erg geraak. “Die mense betoog glo om hul misnoeë teen oudpres. Jacob Zuma se inhegtenisneming uit te spreek. Hulle het behoorlik die provinsie tot stilstand geruk,” sê Mabaso Zuma het hom Woensdagaand aan die polisie oorgegee nadat hy tot 15 maande tronkstraf gevonnis is vir minagting van die hof. Hy is tans in die Estcourt-gevangenis. Betogers het glo talle voertuie met klippe bestook en paaie met brandende motorbande en ander voorwerpe versper. Volgens Mabaso is openbare infrastruktuur ter waarde van miljoene rande beskadig. Verkeersopeenhopings en beskadigde infrastruktuur het veroorsaak dat talle pendelaars nie hul werkplekke of ander bestemmings kon bereik nie. Teen Vrydagmiddag was die situasie steeds nie onder beheer nie. KWAZULU-NATAL GOVERNMENT CALLS FOR CALM AND PEACEFUL ENGAGEMENT FOLLOWING SPORADIC VIOLENT PROTESTS IN THE PROVINCE The @kzngov is calling for calm and maximum adherence to the rule of law amid growing threats to shut down the province through violent protests. Video : supplied pic.twitter.com/RP5h7TnzZp — KZN Provincial Gov (@kzngov) July 9, 2021 ŉ Video wat op sosiale media gedeel is, wys hoe ŉ motorband ŉ motoris se windskerm tref. In ŉ ander video kan gesien word hoe ŉ pad met brandende voorwerpe versper word en ŉ groep betogers in die pad dans en sing. “Ons wil inwoners verseker dat die polisie ŉ omvattende, multidissiplinêre provinsiale veiligheidsplan ontwikkel het en wetstoepassingsagentskappe is op gereedheidsgrondslag geplaas.” #KZNshutdown ku rough pic.twitter.com/qj18Yyv9m6 — ???????????????????????????????? ???????????????????????????? ???????????????????????????? ???? (@BlackCulture_HM) July 9, 2021 Sihle Zikalala, premier van KwaZulu-Natal, het intussen gevra vir kalmte. “Ons verstaan die betogers is woedend. As land en provinsie bevind ons ons in ŉ baie ongewone en eiesoortige situasie met die inhegtenisneming van Zuma. Dit is ŉ uitdagende tyd vir ons. Ons doen egter ŉ beroep op diegene wat betoog om dit op vreedsame wyse te doen en om tot elke prys geweld en die beskadiging van infrastruktuur te vermy,” het Zikalala gesê. Zikalala het ook gewaarsku oor die uitwerking van onwettige byeenkomste onder die aangepaste vlak 4 van inperking wat tans in die land van krag is. Gesondheidskenners het vandeesweek gewaarsku dat die infeksiesyfer in groot dele van KwaZulu-Natal nou toenemend styg. #KZNShutDown – N3 Durban bound – between Hammarsdale and Keyridge – THE BACKLOG just after 1pm pic.twitter.com/x9cAeddQOK — Rob Beezy (@TrafficSA) July 9, 2021 Volgens Zikalala sal die provinsiale regering dringend ŉ vergadering belê om die situasie verder te beoordeel en te besin oor hoe om bedreigende en gewelddadige situasies beter te bestuur.